გრან-ბასამი
გრან-ბასამი (ფრანგ. Grand-Bassam) — ისტორიული ქალაქი კოტ-დ’ივუარში. მდებარეობს აბიჯანიდან აღმოსავლეთით. 1893-1896 წლებში იყო საფრანგეთის კოლონიის დედაქალაქი, ხოლო შემდეგ ყვითელი ციებ-ცხელების ეპიდემიის გავრცელების გამო დედაქალაქი გადავიდა ქალაქ ბინჟერვილში. გრან-ბასამი კოლონიის მთავარ პორტად რჩებოდა 1930-იან წლებამდე, როდესაც ეს ფუნქცია გადაეცა აბიჯანს. ქალაქი არის გრანდ-ბასამის კათოლიკური ეპარქიის ცენტრი. 2012 წელს ქალაქის ისტორიული ნაწილი იუნესკომ შეიტანა მსოფლიო მემკვიდრეობის ძეგლთა სიაში.